open-index/open-wikipedia-markdown huggingface dataset:
Tasmanian erämaat

**Tasmanian erämaat** on Unescon maailmanperintökohde Tasmaniassa, Australiassa. Se on yksi Australian suurimmista luonnonsuojelualueista. Siihen kuuluu kahdeksan kansallispuistoa tai muuta suojelualuetta ja se peittää 15 800 km² laajuisen alueen, eli lähes neljänneksen Tasmanian pinta-alasta.

Alue on viimeisiä lauhkean vyöhykkeen erämaa-alueita maailmassa. Kohteen kalkkikiviluolista on löytynyt viitteitä ihmisasutuksesta jo 20 000 vuoden takaa. Se on nykyisin Tasmanian alkuperäiskansojen arvokas kulttuurimaisema. He ovat asuneet alueella noin 40 000 vuotta. Se valittiin maailmanperintöluetteloon vuonna 1982, ja aluetta laajennettiin merkittävästi vuonna 1989, ja vähäisemmässsä määrin kolmeen kertaan 2000-luvulla.

Tasmanian alkuperäiskansat sopeutuivat muuttuvaan ilmastoon ja ympäristöön jäätikkökeuden ja jäätiköttömän kauden vaihdellessa. He  olivat maailman eteläisin kansa viimeisen jääkauden aikana. Todisteita heidän kulttuuristaan on edelleen olemassa tällä alueella, ja merkittäviä pleistoseenikauden luolien asutuspaikkoja ja myöhemmin holoseenikauden kohteita on löydetty.  Luolien kalliopiirrokset edustavat poikkeuksellista yhteyttä heidän ajatuksiinsa ja uskomuksiinsa. Alue on yksi maailman suurimmista arkeologisista löytöalueista, jossa on monia tärkeitä kohteita ja maisema, jota alkuperäiskansojen tulenkäyttö on muokannut vuosituhansien ajan.

Alueen laajojen erämaa-alueiden ekosysteemit ovat erittäin merkittäviä poikkeuksellisen luonnonkauneutensa, omaleimaisten pinnanmuotojensa ja paleoendeemisten lajiensa ja yhteisöjensä vuoksi. Alppien, jokisuistojen ja emäksisten kosteikkojen ekosysteemit ovat maailmanlaajuisesti epätavallisia ja ainutlaatuisia. Meri-, rannikko-, saari- ja rannikkoympäristöt tarjoavat elinympäristön monien merilintujen pesimäpopulaatioille. Näillä alueilla on laajoja, koskemattomia, kivi- ja hiekkarantoja, jättiläislevämetsiä ja lauhkean vyöhykkeen meriheinäkasvustoja.

## Maantieteellinen alue
Tasmanian erämaat käsittävät seuraavat kahdeksan puistoa:
* Cradle Mountain-Lake St Clairin kansallispuisto
* Franklin-Gordon Wild Riversin kansallispuisto
* Hartz Mountainsin kansallispuisto
* Mole Creek Karstin kansallispuisto
* Southwest-kansallispuisto
* Walls of Jerusalemin kansallispuisto
* Central Plateaun suojelualue
* Devils Gulletin luonnonpuisto

## Lähteet

## Aiheesta muualla
*Tasmanian Parks & Wildlife  
*Australian Department of the Environment and Energy 
*Tasmanian erämaat UNESCOn sivuilla
Invisiom

**Invisiom** on suomalainen moninpeliprojekti. Se aloitettiin syyskuussa 2001 ja ensimmäisen pelipalvelimen ylläpidon se aloitti toukokuussa 2002.

Tunnetuimmat projektiin kuuluneet pelit ovat olleet Ultima Online freeshard "Invisiom: Age of Prospect" 2002–2004, "Invisiom: Shadows of Andromeda" 2004–2005 ja "Invisiom II" 2005–2006. Vuoden 2006 alusta lähtien projekti on rahoittanut Invisiom-palvelimen ylläpitoa. Lokakuusta 2007 lähtien Invisiom on tehnyt yhteistyötä 10th Communityn kanssa ja ylläpitänyt yhteistä pelipalvelinta.

## Aiheesta muualla
* Armed Assault - Game Tracker
* 10th Community
The Sound of Perseverance

**The Sound of Perseverance** on Death-yhtyeen seitsemäs ja viimeinen studioalbumi, joka julkaistiin vuonna 1998.

*The Sound of Perseverance* on jälleen uusi askel Death-tuotannossa, tällä kertaa enemmän melodisen death metalin tai progressiivisen metallin suuntaan. Tyylillisesti samaan lopputulokseen päästään, jos yhdistetään kolmen edellisen albumin (*[[Human (Death)|Human]]*, *[[Individual Thought Patterns]]* ja *[[Symbolic]]*) ominaispiirteet. Kappaleiden keskimääräinen kesto kasvoi jo yli kuuteen minuuttiin ja albumilla on genrelle erikoinen kappale: instrumentaali "Voice of the Soul". 

Merkittävin ero aikaisempaan Death-tuotantoon kuuluu kuitenkin Chuck Schuldinerin laulussa. Deathin tavaramerkiksi muodostunut Schuldinerin matala murinalaulu muuttui *The Sound of Perseverancella* korkeaksi ja raastavaksi, miltei kirkumiseksi.

Deathin viimeisen studioalbumin myötä death metalin eräs ympyrä sulkeutui. *The Sound of Perseverance* on dramaattisen, vuonna 1991 *Human*-albumilta alkaneen kehityskaaren päätöspiste genressä, jossa lokerointi on voimakkaita tunteita herättävää ja jossa usein subjektiivinen mielipide määrittelee, mikä on "oikein" tai "väärin". 

Joidenkin *The Sound of Perseverancen* raitojen nimistä oli alun perin määrä päätyä vasta Chuck Schuldinerin uuden yhtyeen, Control Deniedin, esikoislevylle. Kun Death allekirjoitti levytyssopimuksen Nuclear Blastin kanssa vuoden 1997 lopussa, Schuldiner lupautui tekemään vielä yhden Death-albumin ennen keskittymistä Control Deniediin. Siten esimerkiksi "Scavenger of Human Sorrow" ja "Spirit Crusher" ovat kirjattu historiaan Death-levytyksinä, eivätkä Control Denied -tuotantona.

## Kappaleet
#
#
#
#
#
#
#
#
#

Kappale "Spirit Crusher" julkaistiin singlenä ja live-videona.

## Kokoonpano
* Chuck Schuldiner – laulu, kitara
* Richard Christy – rummut
* Scott Clendenin – basso
* Shannon Hamm – kitara

;Muut
* Jim Morris – tuottaja, äänittäjä, miksaaja
* Gabe Mera – kannen suunnittelu
* Travis Smith – kansitaide ja Death-logo
* Alex McKnight – valokuvaus

## Aiheesta muualla
*Albumin sanoitukset
* 
*
Filippos II Filoromaios

**Filippos II Filoromaios** (, "roomalaisten ystävä") oli seleukidien hallitsijasuvun viimeinen kuningas vuosina 65 eaa. - 64 eaa. Hänen isänsä oli Filippos I. Vuonna 83 eaa. Armenian Tigranes II valtasi Seleukidien valtakunnan rippeet. Kolmannen Mithridateen sodan aikana roomalaiset kukistivat Tigraneen ja nimittivät Antiokhos XIII:n Syyrian hallitsijaksi. Vuonna 67 eaa. Filippos II valtasi suurimman osan tämän valtakunnasta. Pompeius teki kuitenkin koko Syyriasta Rooman provinssin vuonna 64 eaa. Filippos II hallitsi tämän jälkeen vain osaa Kilikiasta. Vuonna 56 eaa. hän oli ehdolla Egyptin Kleopatra VII:n sulhaseksi, mutta Rooman Syyrian maaherra Aulius Gabinius esti tämän ja antoi luultavasti teloittaa Filippoksen.
Miss Eurooppa

**Miss Eurooppa** -kilpailu on perinteinen kauneuskilpailu, johon osallistuu neitoja kaikista Euroopan maista ja lisäksi muutamasta Euroopan ulkopuolisesta maasta, kuten Turkista ja Israelista.

## Voittajat

## Pistetaulukko
*Voittoja vuoteen 2006 mennessä*:

## Historiaa

Kun Anna-Liisa Leppänen asteli Miss Eurooppa -kilvan lavalle Pariisissa 1948, taustalla piti soida perinteisen suomalaisen laulun. Joku oli kuitenkin toimittanut kujeilumielessä orkesterille eri nuotit ja yleisö sai kuulla "Jos kaikki Suomen järvet viinaksi muuttuisi" -rallin.

Vuoden 1955 Suomessa järjestettyjen Miss Eurooppa -kisojen yhteydessä filmattiin elokuva ''Miss Eurooppaa metsästämässä'', jonka pääosassa näytteli Lasse Pöysti.

## Katso myös
* Miss Universum
* Miss Maailma
* Miss International
* Miss Grand International
* Miss Earth
* Miss Baltic Sea
* Miss Skandinavia
* Miss Suomi
## Lähteet
Ronald McNair

**Ronald Erwin McNair** (21. lokakuuta 1950 – 28. tammikuuta 1986) oli yhdysvaltalainen fyysikko ja astronautti. Hän väitteli tohtoriksi Massachusetts Institute of Technologyssä vuonna 1977 ja työskenteli tämän jälkeen Hughes Research Laboratoriesissa. Vuonna 1978 hänet valittiin yhdysvaltain avaruusohjelmaan. Mcnairin ensimmäisen avaruuslento tapahtui vuonna 1984 avaruussukkula Challengerin lennolla STS-41-B. Vuonna 1986 McNair ja koko muu miehistö menehtyi avaruussukkula Challengerin tuhouduttua 73 sekuntia laukaisun jälkeen lennolla STS-51-L.

McNairilla oli 5. danin musta vyö karatessa, ja hän tutki myös kamppailulajien fysiikkaa. McNair soitti saksofonia ja Jean-Michel Jarre sävelsi kappaleen, joka McNairin oli tarkoitus soittaa toisella Challenger-lennollaan. Tämä kappale on kuultavissa albumilla *[[Rendez-Vous]]*, nimellä "Ron's piece".

Asteroidi 3354 McNair on nimetty hänen muistokseen.

## Lähteet
Klassismi (kuvataide)

**Klassismi** (aikaisemmin **klassisismi**) tarkoitti kuvataiteissa pyrkimystä puhtauteen, paluuta selkeisiin linjoihin rokokoon koristeellisuuden jälkeen. Malleja ja ihanteita haettiin antiikin Kreikasta ja Roomasta. Pompejin vaikutteita haettiin niin väreihin kuin muotokieleen. Klassismi vaikutti voimakkaasti arkkitehtuurissa.

## Antiikin ihanteiden paluu taiteeseen 1800-luvulla
Ranskan vallankumouksen jälkeen Napoleonin hovissa alettiin arvostaa antiikin klassista tyyliä niin rakennustaiteessa, sisustuksessa, vaatteissa kuin myös maalaustaiteessa. Ranska oli keisarikunta kuten muinainen Rooma. Maalaustaiteessa Jacques-Louis David (1748–1825) haki aiheita maalauksiin antiikin aiheista. Tätä on nähtävissä Davidin historiallisissa maalauksissa *Horatiuksen vala* ja *Sokrateen kuolema*. Ajan muoti niin asuissa kuin sisustuksessa on nähtävissä hänen maalauksessaan *Madame de Verninacin muotokuva*, 1799. Antiikin veistosten ehjä ja puhdas muoto oli hänelle lähtökohtana maalauksilleen. Useimmat hänen tauluistaan olivat kuin maalattua veistostaidetta. Hänen aiheisiinsa kuului myös vallankumoukselliset aiheet ja Napoleonin keisarinvallan ihannointi. Hänen tunnetuimpia töitään keisari Napoleonista on *Napoleon St. Bernhardin solassa*.

Jean Auguste Dominique Ingres (1780–1867) oli eräs Jacques Louis Davidin tunnetuimmista oppilaista. Myös Ingres arvosti ehjää veistoksellista muotoa taiteessa. Hänen tunnetuimpia klassistisia alastonaiheitaan ovat *Suuri odaliski*, *Turkkilainen kylpylä* ja *Lähde*. Ingresin lyijykynäpiirustuksia on myös arvostettu, ja ovat nykyisin esillä useissa museoissa. 

## Klassismia ja uusklassismia maalaustaiteessa


Tiedosto:Benjamin West 005.jpg|Benjamin West, *[[Kenraali Wolfen kuolema]]*, 1770.
Tiedosto:Jacob Philipp Hackert 006.jpg|Jacob Philipp Hackert, *Maisema ja temppelinraunioita Sisiliassa*, 1778.
Tiedosto:Le Bain Turc, by Jean Auguste Dominique Ingres, from C2RMF retouched.jpg|Jean Auguste Dominique Ingres, *Turkkilainen kylpylä*, 1862.
Tiedosto:Portrait de madame de Verninac by David Louvre RF1942-16 n2.jpg|Jacques-Louis David, *Madame de Verninacin muotokuva*, 1799.
Tiedosto:David-Oath of the Horatii-1784.jpg|Jacques-Louis David, *[[Horatiusten vala]]*, 1784,
Tiedosto:The Intervention of the Sabine Women.jpg|Jacques-Louis David, *[[Sabiinitarten ryöstö (Davidin maalaus)|Sabiinitarten ryöstö]]*, 1796-1799.
Tiedosto:Anselm Feuerbach 005.jpg|Anselm Feuerbach, *Nanna*, 1860.
Tiedosto:Théodore Chassériau 003.jpg|Théodore Chassériau, *Siskokset*, 1843.
Tiedosto:Cesare Saccaggi - Incipit Vita Nova - Dante, 1903.jpg|alt=Incipit vita nova, Dante ja Beatrice puutarhassa, pre-rafaeliittimaalarin Cesare Saccaggi da Tortonan uusklassinen teos.|Incipit vita nova, Dante ja Beatrice puutarhassa, pre-rafaeliittimaalarin Cesare Saccaggi da Tortonan uusklassinen teos.


## Katso myös
*Uusklassinen arkkitehtuuri

## Lähteet
Vainajala (albumi)

**Vainajala** on suomalaisen rock-yhtyeen CMX:n albumi, joka julkaistiin 1998.

Albumi äänitettiin mökissä Ylläsjärvellä Lapissa siirrettävää äänityskalustoa käyttäen. Albumin tuotti Billy Gould. Vainajalan äänitys kesti kaksi viikkoa. Levy viimeisteltiin Herodes-studiolla Helsingissä. 

Albumi on luonteeltaan pelkistetty rock-levy. Ilmestyessään se nousi Suomen virallisen listan ykköseksi.

## Kappalelista
Kaikki kappaleet säveltänyt ja sovittanut CMX, sanoittanut A. W. Yrjänä.

#
#
#
#
#
#
#
#
#
#
#
#

## Tekijät
### Yhtye
* A. W. Yrjänä – basso ja laulu
* Janne Halmkrona – kitarat
* Timo Rasio – kitarat
* Tuomas Peippo – rummut

### Vierailijat
* Billy Gould – tuotanto
* Martti Salminen – kosketinsoittimet ja taustalaulu
* Susanna Eronen – taustalaulu
* Teropekka Virtanen – äänitys ja miksaus
* Mika Jussila – Masterointi
* Janne Uotila – Kansien suunnittelu

## Singlet
*"Ei yksikään" (lokakuu 1998)
**B-puoli: "Linnunhammas" (live)
*"Sillanrakentaja" (marraskuu 1998)
**B-puoli: "Punainen nro 6"
*"Surunmurhaaja" (maaliskuu 1999)
**B-puoli: "&#960;" and "Aivosähköä" (live)

## Lähteet

## Aiheesta muualla
*
Volkswagen Kübelwagen

**Volkswagen Kübelwagen** (*Kfz.1*, *l.gl.Pkw Typ K1*, *VW Typ 82*) on Ferdinand Porschen vuonna 1939 suunnittelema ja Volkswagenin Saksan sotavoimille toisen maailmansodan aikana valmistama, Volkswagen Kuplaan perustuva takamoottorinen ja takavetoinen henkilöautomalli. Sen alkuperäinen mallinimi oli Typ 62, myöhemmin Typ 82. Autoa valmistettiin vuosien 1940–1945 välillä arviolta 52&nbsp;000 – 55&nbsp;000 kappaletta. 

*Kübelwagen* on lyhennys sanasta *Kübelsitzwagen*, eli kuppi-istuiminen auto, jota Saksan armeijan käytti yleisnimityksenä kevyistä henkilökuljetusautoistaan. Näistä useissa malleissa oli avoimet oviaukot tai pelkät kangasovet, joten kuppi-istuimet helpottivat matkustajien kyydissä pysymistä.

Typ 62-prototyypit olivat myös ovettomia, mutta tuotantomalliin päätettiin asentaa ovet ja tavalliset penkit. Kübelwagen-nimitys jäi kuitenkin käyttöön.

Kübelwageneita oli sota-aikana käytössä Saksan kaikilla rintamilla Normandiasta Venäjälle ja Pohjois-Afrikasta Norjaan.

## Suomessa
Suomen armeijan panssarijoukoilla oli jatkosodan lopussa käytössään kahdeksan Kübelwagenia, jotka oli rekisteröity puolustusvoimien rekisteritunnuksin SA-38500–38507. Kübelwagen oli Vidal G 1200 Tempon ohella ainoa Suomen armeijan käytössä sotien aikana ollut maastohenkilöauto. Vuonna 1945 Kübelwagenit myytiin puolustusvoimien huutokaupassa lukuun ottamatta tunnuksella SA-38500 ollutta autoa, joka sai uuden tunnuksen SA-189 ja joka poistettiin käytöstä vuonna 1949.

Suomeen sota-aikana tulleista Kübelwageneista yksikään ei ole säilynyt. Mobilia-tieliikennemuseon kokoelmissa on yksi Kübelwagen vuodelta 1943.  Auto saatiin Saksasta alun perin Sotamuseon kokoelmiin museoiden tavaranvaihdossa vuonna 1989.

## Tekniset tiedot

*Pituus: 3,74 m
*Leveys: 1,6 m
*Korkeus: 1,65 m / 1,111 m 
*Akseliväli: 2,4 m
*Raideväli: edessä 1,356 m / takana 1,36 m
*Tyhjäpaino: 750 kg
*Maksimipaino: 1 160 kg  
*Moottori: Ilmajäähdytteinen 4-sylinterinen, 4-tahtinen bokserimoottori 
*Moottorin tilavuus: 1 131 cm³ 
*Moottorin teho: 25 hv
*Huippunopeus: 80 km/h 
*Polttoaineen kulutus: 9 l/100km
*Vaihteisto: 4 -vaihteinen käsivaihteisto  
*Vetotapa: takaveto
*Kahluusyvyys: 0,40 m (40 cm)

## Lähteet
*Trewhitt, Philip: *Panssarivaunut ja panssaroidut ajoneuvot*, Karisto Oy, Hämeenlinna, 2009. Suom. Petri Kortesuo. . (s. 253)
### Viitteet

## Aiheesta muualla

* U.S. Army Technical Manuals: TME 9-803 German Volkswagen (1944)
Joachim (Tanskan prinssi)

**Prinssi Joachim** (koko nimeltään **Joachim Holger Valdemar Christian**, s. 7. kesäkuuta 1969) on Tanskan kuningattaren Margareeta II:n ja prinssi Henrikin nuorempi poika. Prinssi Joachim on kruununperimysjärjestyksessä viidentenä veljensä kuningas Frederik X:n lasten jälkeen.

Prinssi Joachim avioitui 18. marraskuuta 1995 hongkongilaissyntyisen Alexandra Christina Manleyn kanssa. Heillä on kaksi lasta, prinssi Nikolai (s. 28. elokuuta 1999) ja prinssi Felix (s. 22. heinäkuuta 2002). Syyskuussa 2004 pariskunta ilmoitti eroavansa, ja avioero astui voimaan 8. huhtikuuta 2005. 

3. lokakuuta 2007 prinssi Joachim kihlautui ranskalaisen Marie Cavallierin kanssa. Heidät vihittiin 24. toukokuuta 2008. Heillä on kaksi yhteistä lasta, prinssi Henrik (s. 4. toukokuuta 2009) ja prinsessa Athena (s. 24. tammikuuta 2012).

Prinssi Joachim joutui 24. heinäkuuta 2020 sairaalaan veritulpan vuoksi. Prinssille tehtiin aivoleikkaus Toulousen yliopistollisessa sairaalassa, Ranskassa.


Coat of arms of Joachim, Prince of Denmark.svg|Prinssi Joachimin vaakuna.
Royal Monogram of Prince Joachim of Denmark.svg|Prinssi Joachimin kuninkaallinen monogrammi.


## Lähteet

## Aiheesta muualla

*Prinssi Joachimin virallinen sivusto
Uluru-Kata Tjutan kansallispuisto

**Uluṟu-Kata Tjuṯa** on kansallispuisto Australian Pohjoisterritoriossa 1&nbsp;431 kilometriä etelään territorion pääkaupungista Darwinista. Puisto on  pinta-alaltaan 1&nbsp;326&nbsp;km² ja siihen kuuluu kaksi näyttävää kalliomuodostelmaa Uluru ja Katatjuta, joista puisto on myös saanut nimensä.

Aboriginaalien asuinyhteisö Mutitjulu sijaitsee kansallispuiston sisällä, mutta turistien tulee yöpyä Yularan kaupungissa alueen ulkopuolella. Sekä puistoa että kaupunkia palvelee Connellan lentokenttä. 

Kansallispuisto liitettiin vuonna 1987 Unescon maailmanperintöluettelon, ja alueen suojelua laajennettiin vuonna 1994.

## Kuvia

kuva:Uluru2.jpg|Uluru keskipäivän valossa
kuva:Kata Tjuta Australia.jpg|Kata Tjuta
kuva:Katatjuta uluru np.jpg|Kansallispuiston kartta


## Lähteet

## Aiheesta muualla

*Australian Department of Environment and Heritage 
*Uluru-Kata Tjutan kansallispuisto UNESCOn sivuilla 
* Uluru-Kata Tjuta National Park, Parks Australia
Hugo Viana

**Hugo Miguel Ferreira Viana** (s. 15. tammikuuta 1983 Barcelos, Bragan piiri, Portugali) on portugalilainen jalkapalloilija, joka edustaa seuratasolla Portugalin pääsarjassa Primeira Ligassa pelaavaa Bragaa. Hän on keskikenttäpelaaja, joka nousee yleensä hyökkäyksiin laidalta. 

Vasenjalkainen Hugo Viana aloitti uransa Sportingissa, jossa hänet valittiin Euroopan parhaaksi nuoreksi jalkapalloilijaksi. Valinnan jälkeen hänet myytiin Newcastle Unitediin 12 miljoonalla eurolla. Hän kuitenkin palasi Sportingiin ja pelasi siellä kaksi vuotta lainasopimuksella. Kaudella 2005–2006 Newcastle lainasi Vianan jälleen, tällä kertaa Valenciaan. Marraskuussa 2006 Valencia osti Vianan pelaajaoikeudet Newcastlelta 1,5 miljoonalla punnalla. Kaudeksi 2007–2008 Viana lainattiin Osasunaan. Kaudella 2009–2010 hän pelasi lainalla Bragassa, jossa jatkoi sen jälkeenkin.

Viana debytoi Portugalin maajoukkueessa 14. marraskuuta 2001 Portugalin voittoon päättyneessä ottelussa Angolaa vastaan. Viana on edustanut maataan MM-kilpailuissa 2002, joissa hän ei kuitenkaan päässyt pelaamaan, olympialaisissa 2004 ja MM-kilpailuissa 2006.

## Lähteet

## Aiheesta muualla
* Hugo Viana Osasunan sivustolla  
* Hugo Viana Football Database -sivustolla
Link: The Faces of Evil

**Link: The Faces of Evil** on Animation Magicin CD-i:lle kehittämä videopeli, joka julkaistiin  yhdessä **in kanssa. Peli liittyy teemaltaan Nintendon The Legend of Zelda -pelisarjaan, mutta huonon laatunsa ja Nintendosta riippumatta tapahtuneen kehitystyön takia sitä ei tavallisesti lueta "virallisten" Zelda-pelien joukkoon.
Tästä ja Wand of Gamelonista on tullut Internet-ilmiöitä lähinnä animaatioiden takia.

## Tarina
Link, Hyrulen sankari, viettää tylsiä päiviä rauhalliseksi muuttuneessa valtakunnassa. Ganon juonii ilkeitä suunnitelmia Koridain saarella ja kaappaa Prinsessa Zeldan. Lentävällä matolla liikkuva taikuri Gwonam noutaa Linkin apuun ja seikkailu alkaa. 
Lopulta Link onnistuu vangitsemaan Ganonin Koridain kirjaan ja pelastaa Zeldan. Koridain saari palaa ennalleen Linkin ja Zeldan lentäessä takaisin Hyruleen. Loppuvideossa Link anelee suudelmaa Zeldalta, vastaavaa flirttailua ei esiinny Nintendon Zelda-peleissä. Niin ikään viralliseen kaanoniin kuulumattomissa Zelda animaatiosarjoissa ja sarjakuvissa kylläkin.

## Pelin kulku
Peli etenee sivusta kuvatuissa ruuduissa *[[Zelda II: The Adventure of Link|The Adventure of Link]]*in tapaan. Tarinaa kerrotaan piirretyn animaation avulla, jolla Philips tahtoi esitellä CD-ROMin mahdollisuuksia uudessa konsolissaan. Ohjaustuntuma Linkiin jäi kuitenkin yleisen mielipiteen mukaan kehnommaksi kuin Nintendon Zelda-peleissä. Kritiikkiä aiheutti myös heikko, yhdellä Koridain kirjan osumalla voitettava Ganon, sekä huonolaatuinen ääninäyttely ja animaatio.

## Lähteet

## Aiheesta muualla
* 
* Pelin esittely Hyrule Times -sivustolla
Nebulasuodin

**Nebulasuodin** eli **sumusuodin** on okulaariin kiinnitettävä suodin, jota käytetään syvän taivaan (deep sky) kohteiden tarkkailuun. Se päästää lävitseen vain niitä aallonpituuksia, joilla sumumaiset syvän taivaan kohteet säteilevät voimakkaimmin (O III, Oxygen III).

Tällaisia kohteita ovat:

* planetaariset sumut
* supernovajäänteet
* useat emissiosumut

Suodatin ei sovellu jatkuvaspekristen kohteiden, kuten tähtien tai galaksien, havainnointiin.
Antonio López

**Antonio López** on usean henkilön nimi:

* Antonio López Álvarez, espanjalainen jalkapalloilija
* Antonio López Aviña, meksikolainen katolinen arkkipiispa
* Antonio José López Castillo, venezuelalainen katolinen arkkipiispa
* Antonio López de Santa Anna, meksikolainen sotilas ja poliitikko, presidentti 1833–1855
* Antonio López García, espanjalainen taidemaalari ja kuvanveistäjä
* Antonio López Torres, espanjalainen taidemaalari
* Antonio López Guerrero, espanjalainen jalkapalloilija
* Antonio López Nieto, espanjalainen jalkapalloerotuomari
Antonio López Guerrero

**Antonio López Guerrero** (s. 13. syyskuuta 1981 Benidorm, Alicanten maakunta, Espanja) on entinen espanjalainen jalkapalloilija. Hän oli pelipaikaltaan vasen laitapuolustaja, mutta pelasi uransa aikana myös vasempana laitahyökkääjänä sekä oikeana laitapuolustajana. Lisäksi hänet tunnettiin vapaapotkuspesialistina. 

## Seurajoukkueura
López pelasi juniorivuotensa sekä ammattilaisuransa ensimmäiset vuodet Atléticossa, mutta ensiesiintymisensä Espanjan pääsarjassa hän teki pamplonalaisessa Osasunassa 1. syyskuuta 2002 ottelussa Villarrealia vastaan. Hän vietti seurassa kaksi kautta, joista saldoksi jäi 71 ottelua ja kaksi maalia. Vuonna 2004 López palasi takaisin kasvattajaseuraansa Atléticoon. Kesällä 2009 päävalmentaja Abel Resino nimitti Lópezin joukkueen kapteeniksi argentiinalaisen Maxi Rodríguezin luovuttua tehtävästä. López oli aiemmin toiminut joukkueen varakapteenina. 

Keväällä 2010 López johdatti joukkueensa Eurooppa-liigan mestaruuteen. Kapteeni pelasi täydet minuutit kaikissa kahdeksassa pudotuspelivaiheen ottelussa ja teki yhden maalin Valenciaa vastaan pelatussa puolivälieräottelussa. López voitti Atléticon riveissä myös UEFA Super Cupin vuonna 2010 sekä Eurooppa-liigan toistamiseen keväällä 2012.

Kesäkuussa 2012 López siirtyi Mallorcaan, jossa hän pelasi kahden kauden ajan. López kärsi tänä aikana vaikeista loukkaantumisista. Syksyllä 2014 hän ilmoitti päätöksestään lopettaa ammattilaisuransa toistuvien polvivammojen vuoksi. López työskentelee nykyisin pelaaja-agenttina.

## Maajoukkueura
López pelasi Espanjan maajoukkueessa 16 ottelua ja teki niissä yhden maalin. Maajoukkuedebyytti tapahtui MM-karsintaottelussa Serbia ja Montenegroa vastaan 30. maaliskuuta 2005, ja López oli mukana myös vuoden 2006 MM-kilpailuissa.

## Lähteet
Steven Holl

**Steven Holl** (s. 9. joulukuuta 1947 Bremerton, Washington) on yhdysvaltalainen arkkitehti. Hänen tunnetuimmat työnsä Suomessa ovat Helsingissä sijaitseva nykytaiteen museo Kiasma sekä Taivallahden kasarmien täydennysasuinrakennus. 

Holl valmistui Washingtonin yliopistosta 1970, perusti toimiston New Yorkiin 1976 ja on opettanut Columbian yliopistossa vuodesta 1981. Time-aikakauslehti valitsi Hollin Yhdysvaltain parhaaksi arkkitehdiksi vuonna 2001. 

Hänet palkittiin Praemium Imperiale -palkinnolla vuonna 2014.

## Tunnetuimmat työt
* Cranbrookin tiedeinstituutti Bloomfield Hillsissä, Michiganissa
* Planar House (Cottle Residence), Paradise Valleyssa, Arizonassa
* Turbulence House New Mexicon osavaltiossa
* Stretto House Dallasissa
* Nelson-Atkins taidemuseon laajennus Kansas Cityssä, Missourissa
* Pyhän Ignatiuksen kirkko Seattlessa, Washingtonin osavaltiossa
* Sarphatistraat Offices Amsterdamissa, Alankomaissa
* Bellevuen taidemuseo Bellevuessa, Washingtonin osavaltiossa
* Kiasma, nykytaiteen museo Helsingissä
* Taivallahden kasarmien uudisrakennus asuinkäyttöön Helsingissä

## Lähteet

## Kirjallisuutta
* Global Architecture (GA) Architect 11: Steven Holl (English and Japanese Edition); A.D.A. Edita; 
* Steven Holl. Arc en reve centre d'architecture; Bordeaux, 1993; 

## Aiheesta muualla
* Steven Hollin arkkitehtitoimiston sivusto
* The Stretto House by Steven Holl
Klaus Doldinger

**Klaus Doldinger** (12. toukokuuta 1936 Berliini – 16. lokakuuta 2025) oli saksalainen jazzmuusikko, saksofonisti ja elokuvamusiikin säveltäjä.

Berliiniläislähtöinen Doldinger pääsi vuonna 1947 Düsseldorfiin konservatorioon, mistä hän valmistui vuonna 1957. Opiskeluvuosinaan hän sai runsaasti esiintymiskokemusta. Vuonna 1953 hän aloitti saksalaisessa dixieland-yhtyeessä *The Feetwarmersissa*, jonka kanssa levytti vuonna 1955. Myöhemmin hän perusti *Oscar's Trion* esikuvanaan Oscar Peterson. 

Doldinger sävelsi runsaasti musiikkia elokuviin ja televisiosarjoihin, muun muassa elokuviin *[[Sukellusvene U-96]]* ja *[[Päättymätön tarina (elokuva)|Päättymätön tarina]]* sekä rikossarjan *[[Kahden keikka]]* musiikit.

Doldinger avioitui Inge Beckin kanssa vuonna 1960. Heillä on kolme lasta. Vuodesta 1968 he asuivat Münchenissä.

## Lähteet

## Aiheesta muualla

*
Pentéli

**Pentéli** () eli **Pentelikó** (Πεντελικό), antiikin **Pentelikon** () ja **Brilessos** (, myös ), on vuorijono Attikassa Kreikassa. Sen korkeimman huipun Pyrgárin (Πυργάρι) korkeus on 1&nbsp;109 metriä.

Pentéli sijaitsee Ateenan metropolialueen koillislaidalla noin 16 kilometriä koilliseen Ateenan keskustasta. Vuoristosta yli 60 % on metsän peittämää. Pentéli-vuoresta ovat saaneet nimensä Ateenan metropolialueen pohjoisosan Pentélin ja Néa Pentélin kaupungit.

## Historia

Antiikin aikana Pentelikon tunnettiin erityisesti sen valkoisesta marmorista. Sitä käytettiin veistoksiin jo arkaaisella kaudella 500-luvulla eaa. Myöhemmin 400-luvulla eaa. sitä käytettiin erityisesti Akropoliin temppelien, kuten Parthenonin ja Erekhtheionin, rakentamisessa. Vielä 100-luvulla jaa. vuoren marmoria käytettiin Panateenalaisen stadionin uusimiseen. Pausaniaan mukaan vuorella kivilouhoksen yllä oli Athenen patsas. Eräässä luolassa oli nymfien kulttipaikka. Nykyisin louhos on suojeltu ja varattu yksinomaan Akropoliin rakennusten restauroinnin tarpeisiin. Vuorella sijaitsee myös niin kutsuttu Pentélin luola eli Ntavélisin luola, joka sekin on antiikin aikainen louhosluola. Louhokset sijaitsivat vuoren lounaisosassa.

Antiikkisten kivilouhosten lisäksi Pentélin nähtävyyksiin lukeutuu vuonna 1578 perustettu Pentélin luostari eli Neitsyt Marian kuolonuneen nukkumisen luostari (*Moní Pentélis*, *Moní Koimíseos Theotókou*) vuoren itäpuolella Marathoniin johtavan tien varrella. Vuorella on myös Ateenan kansallisen observatorion alainen Koufoún tähtitieteellinen asema, joka on tarkoitettu erityisesti opetus- ja vierailukäyttöön.

Vuoren alue on kärsinyt suurista metsäpaloista ainakin vuonna 1995, jolloin 6500 hehtaaria ja sata taloa tuhoutui, sekä vuonna 1998, jolloin tuli tuhosi 7&nbsp;500 hehtaaria ja vielä enemmän rakennuksia. Myös vuoden 2007 suuret metsäpalot tuhosivat aluetta.

## Lähteet

## Aiheesta muualla
Tragus

**Tragus** (, 'vuohi') on korvalehden etuosassa korvarustossa oleva "nipukka", joka osoittaa taaksepäin. Ihmisellä se on liikkumaton, mutta esimerkiksi monilla lepakoilla se tarvittaessa sulkee korvakäytävän.

Tähänkin nipukkaan voidaan tehdä lävistyksiä, kuten alempana olevaan lobuleen.

Tragusta vastapäätä on antitragus. Kissalla siinä on tasku, joka toimii suuntakuulon apuna.
Zelda’s Adventure

**Zelda’s Adventure** on Viridiksen CD-i:lle kehittämä videopeli. Peli liittyy aiheeltaan Nintendon The Legend of Zelda -pelisarjaan, mutta huonon laatunsa ja Nintendosta riippumattoman kehitystyön takia sitä ei tavallisesti lueta "virallisten" Zelda-pelien joukkoon.

## Tarina
Hyrule on vajonnut pimeyden aikaan. Ganon on valloittanut Tolemacin maan ja siepannut Linkin. Astronomi Gaspra lähettää Zeldan Tolemacin avuksi. Zeldan on etsittävä seitsemän jumalallista pyhäinjäännöstä ja voitettava Ganon, jonka jälkeen Hyrule voi palata valon aikakauteen. 

## Pelin kulku
Aiemmista CD-i:lle tehdyistä Zelda-peleistä poiketen *Zelda’s Adventure* on *[[The Legend of Zelda: A Link to the Past|A Link to the Past]]*ia mukaileva,  yläviistosta kuvattu seikkailu. Pelaaja ohjaa Prinsessa Zeldaa luolissa ja palatseissa, joita yhdistää kartta *A Link to the Past*in tapaan. Peli sisältää näyteltyjä kohtauksia, joissa tarinaa viedään eteenpäin. 

Peliä pidetään parhaimpana kolmesta, huonosti menestyneestä CD-i:lle julkaistuista Zelda-peleistä. Huono ohjattavuus, sekava grafiikka ja outo tarina(toisin sanoen se että Zelda ei ole enää mikään heikko prinsessa vaan sankari) tekivät pelistä erittäin epäsuositun. Philips yritti pelin julkaisun aikoihin karsia konsolinsa aiheuttamia tappioita ja tuotettujen *Zelda’s Adventure* -pelien määrä oli pieni, mikä tekee pelistä vaikeimmin saatavan Zelda-aiheisen pelin. 

## Lähteet

## Aiheesta muualla
* 
* Videoita pelistä
Viikinkilaiva (huvipuistolaite)

**Viikinkilaiva** on yleinen huvipuistoissa tavattava huvipuistolaite, joka on saanut nimensä viikinkien käyttämistä laivoista. Se on varren päässä oleva laivanmuotoinen vaunu, jossa on istuimia. Veneen alla olevien renkaiden avulla tapahtuvan kiihdytyksen jälkeen laiva heiluu vapaasti pitkittäin puolelta toiselle. Joillekin ihmisille ajo saattaa tuntua hurjalta keinumisliikkeen takia. Suomesta tällainen laite löytyy Linnanmäeltä sekä Särkänniemestä. Laitteesta on myös minikokoinen versio **Merirosvolaiva**, joka sopii hyvin pienille lapsille. Niitä on muutamia ympäri Suomea.
The Black League

**The Black League** oli suomalainen metallimusiikin yhtye, joka perustettiin vuonna 1998. Yhtye hajosi vuonna 2014.

Ennen The Black Leaguen perustamista Taneli Jarva toimi Sentencedin laulajana ja basistina vuosina 1991–1996.

## Jäsenet
* Taneli Jarva – laulu
* Maike Valanne – kitara, taustalaulu
* Heavy Hiltunen – kitara
* Ilkka "It" Tanska – bassokitara
* Rale "The Animal" Tiiainen – rummut

### Entiset jäsenet
* Alexi Ranta – kitara
* Mikko Laurila – bassokitara
* Kimmo Luttinen – rummut

## Diskografia
### Studioalbumit
* 
* 
* 
* 
* 

### Muut julkaisut
* 
* 

## Lähteet

## Aiheesta muualla
* 
*
Jello Biafra

**Jello Biafra** (oik. **Eric Reed Boucher**, s. 17. kesäkuuta 1958, Boulder, Colorado, Yhdysvallat) on yhdysvaltalainen rockmuusikko. Biafra oli amerikkalaisen punk rock -yhtye Dead Kennedysin laulaja ja perustajajäsen. Hänen taiteilijanimensä on ironisesti yhdistetty vähäravintopitoisesta Jell-O-hyytelöstä ja lyhytikäisestä, nälänhätää kärsineestä Biafran valtiosta. Yhtyeen hajoamisen jälkeen hän on esittänyt ja julkaissut levyillä musiikin sijaan puhuttuja tarinoita sekä muodostanut Lard-yhtyeen yhdessä Ministryn kanssa.

Jello Biafra and the Guantanamo School of Medicine on Biafran johtama punk-yhtye.
## Levy-yhtiö
1979 Biafra perusti levy-yhtiön 'Alternative tentacles'. Yhtiö on julkaissut musiikkia muun muassa seuraavilta yhtyeiltä: Dead Kennedys, Butthole Surfers, D.O.A., 7 Seconds, Winston Smith ja NoMeansNo.

## Presidenttiehdokkuus
New Yorkin osavaltion vihreät esittivät Biafraa puolueen ehdokkaaksi vuoden 2000 presidentinvaaleissa, mutta puolue valitsi Ralph Naderin.

## Terveys

Maaliskuun 10. päivä 2026 kerrottiin, että Jello Biafra sai 7. maaliskuuta aivoverenvuodon, jonka ilmeisesti aiheutti korkea verenpaine. Biafra oli noussut sängystä aikeinaan käydä vessassa, kun vasen jalka petti alta. Hän ei hallinnut myöskään vasenta kättään, eikä ylös nouseminen onnistunut. "Tajusin että voi paska, olen saanut aivohalvauksen”, Biafra kertoo levy-yhtiönsä Alternative Tentaclesin tiedonannossa. Biafra pääsi sairaalaan, ja hänen tilansa on vakaa. Biafra tarvitsee aikaa toipumiseen, joten laulajan keikat on peruttu.

## Lähteet
Milorad Pavić

**Milorad Pavić** tarkoittaa ainakin seuraavia:
* Milorad Pavić (1929–2009), serbialainen kirjailija
* Milorad Pavić (1921–2005), jugoslavialainen jalkapalloilija.
Milorad Pavić (jalkapalloilija)

**Milorad ”Miša” Pavić** (tunnetaan Jugoslavian ulkopuolella lempinimellä **Michel**, 11. marraskuuta 1921 Valjevo – 16. elokuuta 2005 Valjevo) oli jugoslavialainen jalkapallopelaaja ja -valmentaja. Hän valmensi pitkään Belgiassa, Espanjassa ja Portugalissa. Kotimaassaan Pavić valmensi Belgradin Punaista tähteä ja FK Vojvodinaa. 

Pelaajana Pavić pelasi Belgradin Punaisessa tähdessä.

## Lähteet

## Aiheesta muualla
*UEFA.com news 18-8-2005
Jorkka ja Palle

**Jorkka ja Palle** oli Reino Palmrothin ja Georg Malmsténin muodostama esittäjäpari. Ennen sotia duo esitti iskelmäkappaleita ja sittemmin sodan aikana mm. *Mottimatit marssilla* -nimisiä suomalaisista propagandalauluista koottuja potpureita.

## Aiheesta muualla
* http://www.aanitearkisto.fi/firs2/nimike.php?Id=Jorkka+ja+palle
* http://www.aanitearkisto.fi/firs2/kappale.php?Id=Mottimatit+marssilla
Aldriini

**Aldriini** on POP-yhdiste, hyönteisten torjuntaan käytetty myrkky. Sitä on käytetty viljan, perunan ja puuvillan tuholaisia sekä termiittejä vastaan. Sen käyttö on kielletty Suomessa vuodesta 1972 alkaen. Aldriini on karsinogeeni ja mutageeni. Hapen kanssa reagoidessaan se muodostaa dieldriini-nimistä hermomyrkkyä. Siksi aldriiniin kuolleet hyönteiset ovat vaaraksi hyönteissyöjille.

Aldriinin kemiallinen kaava on C12H8Cl6, moolimassa 364,9&nbsp;g/mol, sulamispiste 104–105&nbsp;°C, tiheys 1,6&nbsp;g/cm3 (vesi = 1,0&nbsp;g/cm3) ja CAS-numero 309-00-2.

## Lähteet
* www.ympäristö.fi
* Aldriinin kansainvälinen kemikaalikortti 

## Aiheesta muualla

* Terveysportti, metatesaurus: Aldriini
* PubChem: Aldrin 
* The Comparative Toxicogenomics Database (CTD): Aldrin 
* Kyoto Encyclopedia of Genes and Genomes (KEGG): Aldrin 
* Toxin and Toxin Target Database (T3DB): Aldrin
Jermuhamet Jertysbajev

**Jermuhamet Kabidenuly Jertysbajev** (; s. 1956 Karagandassa) on Kazakstanin kulttuuri-, viestintä- ja urheiluministeri. Hän on toiminut tehtävässä tammikuusta 2006 lähtien. Vuodesta 2002 hän on ollut eräs presidentti Nursultan Nazarbajevin läheisimmistä neuvonantajista. Jertysbajev on professori, historiallisten tieteiden kandidaatti ja yhteiskuntatieteiden tohtori. 

Nykyisessä toimessaan Jertysbajev on ollut innokas lisäämään valtion valvontaa koskien tiedotusvälineiden ja Internetin toimintaa Kazakstanissa. Hän on ilmoittanut haluavansa tehdä lopun kazakstanilaisilla verkkosivuilla esitettävistä saastasta ja valheesta. Sekä Euroopan unioni että Yhdysvallat ovat arvostelleet lainmuutoksia. Jo viime vuonna maassa astui voimaan laki, jonka mukaan Kazakstanin internet-maatunnuspäätettä .kz saavat käyttää vain sivustot, joilla on kaksi palvelinta maassa. Tämän johdosta mm. britannianjuutalaisen koomikon Sacha Baron Cohenin täytyi siirtää Kazakstania pilkanneen roolihahmonsa, kazakkijournalisti Boratin kotisivut muualle. 

## Aiheesta muualla
* The Caspian Information Centre: Yertysbayev appointed Minister of Information  
* YLE uutiset: Kazakstan käy kansallisen Internetin kimppuun
Lenne Broberg

**Lenne Broberg** (27. syyskuuta 1940 – 2. tammikuuta 1991) oli ruotsalainen laulaja, joka vaikutti yhtyeissä Lenne & His Falcons, The Adventurers ja Lee Kings ennen kuin aloitti soolouran. Hänen tunnetuimpia laulujaan on muun muassa "Mälarö kyrka" (1968, suom. "Vanha holvikirkko").

Broberg kiersi Suomea The Adventurersin kanssa menestyksekkäästi kesällä 1963, mutta hänen jouduttuaan armeijaan yhtyeen uudeksi laulusolistiksi otettiin norjalainen Jan Rohde. Armeijasta päästyään Broberg perusti uuden yhtyeen Lenne & The Lee Kings, jonka muut jäsenet olivat Bengt Dalén (soolokitara), Bjärne Möller (komppikitara), Olle Nordström (basso) ja Thomas Strandberg (rummut), joista viimeksi mainitun korvasi pian Lasse Sandgren. Syksyllä 1964 ilmestynyt ensilevy *Stop The Music* menestyi Ruotsin listoilla ja nousi Suomen singlelistan kärkisijalle kolmen kuukauden ajaksi elokuussa 1965. Ruotsissa yhtye nähtiin listoilla vielä kappaleilla "Que Sera, Sera", "L.O.D." ja "I Can't Go On Living Baby Without You".

## Lähteet
Simone Barone

**Simone Barone** (s. 30. huhtikuuta 1978) on italialainen jalkapalloilija. Seuratasolla Barone pelaa keskikenttää Serie A:ssa pelaavassa Torino FC:ssä. Barone debytoi Parma FC:ssa 1996. Vuonna 2004 hänet siirrettiin AC ChievoVeronasta Parman riveihin 5 miljoonalla eurolla.

Italian maajoukkueessa Barone debytoi vuonna 2004 Tšekin jalkapallomaajoukkuetta vastaan ja hänet kutsuttiin myös vuoden 2006 MM-kisoihin, jotka Italia voitti.
A Place Called Bad

**A Place Called Bad** on The Black Leaguen neljäs studioalbumi, joka julkaistiin 26. lokakuuta 2005. Se jatkaa edeltävän albumin rock-linjaa ja poikkeaa selvästi vanhemmista levyistä, joilla on enemmän vaikutteita raskaammasta musiikista. Tunnelin levyssä levy nousi kolmanneksi ostetuimmaksi levyksi.

Kappaleesta ”Same Ol’ Fuckery” kuvattiin musiikkivideo.

## Kappaleet
#
#
#
#
#
#
#
#
#
#

## Kokoonpano
* Taneli Jarva – laulu
* Maike Valanne – kitara, laulu
* Heavy Hiltunen – kitara, slide-kitara
* Ilkka Tanska – bassokitara
* Rale Tiiainen – rummut

## Arvostelut
* Soundi: 

## Lähteet

## Aiheesta muualla
* A Place Called Bad discogs.com -sivustolla
*
Kuufa

**Kuufa** () on kaupunki Eufratin varrella Irakissa muinaisen Babylonian eteläpuolella  ja noin 100 km etelään Bagdadista. Kaupungin perustivat arabit varuskuntakaupungikseen 630-luvulla sassanidien valtakunnan romahdettua. Islamin legendapohjaisessa 800-luvun tarinatiedossa kaupungin kerrotaan jopa olleen "oikeaan johdetun kalifi" Ali ibn Abi Talibin viimeinen pääkaupunki. Kuufa korvasi arabivallan alkaessa Hiran useiden entisten sassanidiprovinssien hallintokeskuksena. 

Abbasidien vallankumouksen myötä vuoden 750 jälkeen Kuufa sai iranilaisia vaikutteita Khorasanista. 900-luvulla kaupungin merkitys alkoi vähentyä. Osmanivallan aikana (1638–1918) Kuufaa hallinnoitiin Najafista. 

Kuufa sai takaisin poliittista merkitystään Irakissa Baath-puolueen hallinnon aikana. Vuonna 1987 hallitus perusti sinne yliopiston kilpailemaan Najafin shiialaisten madrasojen kanssa. 2000-luvun alussa kaupungin väkiluku oli 119 000.

Kuufa on edelleen Samarran, Karbalan ja Najafin ohella yksi neljästä šiiamuslimeille merkittävästä kaupungista Irakissa.
## Lähteet

## Aiheesta muualla
Oostende

**Oostende** (, , ) on Länsi-Flanderin provinssissa Belgiassa sijaitseva kunta, johon kuuluvat Oostenden kaupunki sekä Mariakerken, Stenen ja Zandvoorden kylät. 1. tammikuuta 2006 alueen asukasluku oli 68&nbsp;931.  

Oostende on ollut merkittävä kauppasatama jo vuodesta 1265. Vuodesta 1838 alkaen sieltä on ollut junayhteys Brysseliin. 1980-luvun puolivälistä asti Oostendesta on ollut laivaliikennettä Englannin Doveriin; nykyisin vain rahtiliikennettä. Oostende on myös suosittu rantalomakohde: kuninkaat Leopold I ja Leopold II suosivat sitä, ja heidän perässään tuli muutakin Belgian yläluokkaa. Kaupungissa sijaitsee jalkapallostadion Albertpark. 

Oostende on merkittävä kalastussatama. Sen kautta kulkee etenkin paljon sinisimpukoita, jotka ovat belgialainen perinneherkku.

## Lähteet

## Aiheesta muualla

* Oostenden viralliset verkkosivut
Limburg (Belgia)

**Limburg** () on Flanderin itäisin provinssi Belgiassa. Limburg sijaitsee Maasjoen länsipuolella ja rajoittuu Alankomaihin sekä Liègen, Flanderin Brabantin ja Antwerpenin provinsseihin. Limburgin pääkaupunki on Hasselt, mutta teollisuus on keskittynyt Genkiin. Provinssissa on arviolta 863&nbsp;425 asukasta (vuonna 2016) ja sen pinta-ala on 2&nbsp;422,1 neliökilometriä.

## Aluejako
Provinssi jakaantuu kolmeen arrondissementtiin, joihin kuuluu 42 kuntaa:

## Lähteet

## Aiheesta muualla

*Provinssin internetsivut
Vääksy

**Vääksy** on Asikkalan kunnan keskustaajama, joka sijaitsee Päijänteen ja Vesijärven välisellä kannaksella. Alueen läpi kulkee Vääksyn kanava, valtatie 24 sekä seututie 313:n ja seututie 314:n yhtenäinen väylä. Vääksyssä sijaitsee linja-autoasema ja Tallukan pikavuoropysäkki. Linja-autoasema muutti 1. kesäkuuta 2009 Vääksyn vanhalle torille. Vääksyssä on noin 5&nbsp;000 asukasta.

Kunnan osassa yhdistyvät liikekeskus, virastot ja asuinalue. Vääksy on myös tie-, linja-auto- ja vesiliikenteen risteystaajama. Lahden ja Jämsän väliseltä tie- ja linja-autoreitiltä on Vääksyssä yhteys Lahden, Sysmän ja Hartolan väliselle reitille. Vääksyssä erkanevat Lahden ja Jyväskylän sekä Lahden ja Heinolan väliset vesireitit. Asikkalan kirkonkylään on maa- ja vesiteitse matkaa Vääksystä noin kuusi kilometriä pohjoisluoteeseen.

Vääksy kuuluu keskustaajamiin, joissa palvelut sijaitsevat lähinnä yhdellä pääkadulla. Päijänteen rantojen muihin kuntakeskuksiin verrattuna Vääksyn maisemasta tekee poikkeuksellisen järvien välinen kanava ja kannas yhdistettynä harjumaisiin korkeuseroihin. 

Päijät-Hämeen liiton 2016 maakuntavaltuuston vahvistamassa Päijät-Hämeen maakuntakaavassa vuodelta 2014 Vääksyn keskustatoimintojen alue on 184 hehtaarin laajuinen, mikä on merkitty C1:llä kaavaan.

## Avoimet kylät

Valtakunnalliseen Avoimet kylät ‑tapahtumaan Vääksyssä 8. kesäkuuta 2019 osallistuvat Vääksyn kanavalla toimivat Vanhan Vääksyn Kehittämisyhdistys ry ja Lahden ammattikorkeakoulu sekä toisessa tapahtumassa Vanhan Vääksyn toimija, Vanhan Vääksyn kehittämisyhdistys.  

## Vanha Vääksy
Vanha Vääksy on kanavan ympäristössä sijaitseva kulttuurillisesti merkittävä alue, johon kuuluu mm. Vääksyn kanava ja siinä kuohuva koski, vanha vesimylly ja rakennukset.   
## Katso myös
* Anianpelto
* Hämeenlinna–Anianpelto-rata
* Vääksyn rullarata
* Vääksyn jäähalli

## Lähteet

## Aiheesta muualla
Populaarikulttuuri

**Populaarikulttuuri** on suosittua kansantajuista, varsinkin viihdeteollisuuden tuottamaa kulttuuria. Suuren yleisön ajanvieteilmiöitä ovat esimerkiksi populaarimusiikki, televisio-ohjelmat, elokuvat, sarjakuvat, videopelit ja viihdekirjallisuus. Käsitteen alkuosa populaari juontuu latinan *populuksesta*, joka tarkoittaa kansaa.

## Lähteet

## Aiheesta muualla

* Populaarikulttuuri . Ylen Elävä arkisto
Kontrastisuodin

**Kontrastisuodin**, josta käytetään myös lyhennystä UHC (ultra high contrast), on yleensä tähtikaukoputken tai kiikarin okulaariin kiinnitettävä syvän taivaan (deep sky) tarkkailuun kehitetty suodatin. Nimensä mukaisesti suodin on suunniteltu kontrastin parantamiseksi: Suotimen avulla taustataivaasta saadaan tummempi, ja toisaalta se korostaa emissiosumujen, planetaaristen sumujen ja joidenkin heijastussumujen näkymistä (H alfa, H beta, O III).

Suodatin ei sovellu jatkuvaspekristen kohteiden, kuten tähtien tai galaksien, havainnointiin.

UHC tehoaa myös valosaasteeseen. Se on myös hyvä suodin havaitsemista haittaavien revontulien vaikutuksen vähentämiseksi.
Henkilömatrikkeli

**Henkilömatrikkeli** on luettelo sellaisten ihmisten henkilötiedoista, joilla on sama ammatti tai koulutus tai samantapaisia saavutuksia esimerkiksi urheilun tai kulttuurin alalla. Suomessa henkilötietolaki sallii  tiettyjen tietojen keräämisen esimerkiksi oppilaitosten rekistereistä tällaista matrikkelia varten ilman asianomaisten suostumusta, ellei asianomainen ole sitä itse nimenomaan kieltänyt.

## 2000-luvulla ilmestyneitä suomalaisia matrikkeleita
* Lääkärimatrikkeli on vuodesta 1952 on ilmestynyt säännöllisesti viiden vuoden välein. Vuonna 2023 ilmestyvä Suomen lääkärit 2022 on jo 23. lääkärimatrikkeli, ja sen julkaisee Suomen Lääkäriliitto.  
*Vuonna 1974 julkaistiin Suomen teologit ja kirkkomuusikot -matrikkeli, jossa olivat mukana myös kanttorit. Tämän jälkeen ilmestyi noin 10 vuoden välein neljä teologimatrikkelia nimellä Suomen teologit – Finlands teologer vuoteen 2010 asti. Vuonna 2018 Suomen kirkon pappisliitto julkaisi Pappismatrikkelin, jossa on yli 5 000 henkilön tiedot, joista yli 200 on lehtorin oikeudet saaneita ja muut ovat pappeja.  

## Esimerkkejä muista suomalaisista henkilömatrikkeleista
* Aateliskalenteri
* agrologimatrikkeli
* Ylioppilasmatrikkeli
* Kuvataiteilijamatrikkeli
* oppilaitosten matrikkelit
* professorimatrikkeli (esim. *[[Suomen professorit 1640–2007]]*)
* Tekniikan akateemiset ja arkkitehdit, diplomi-insinööri ja arkkitehtimatrikkeli
* upseerimatrikkeli Suuresta Pohjan sodasta

## Lähteet

## Aiheesta muualla
*Tietosuojavaltuutettu. 
*Sukututkimusseura.
Rik Mayall

**Rik Mayall** (7. maaliskuuta 1958 Harlow, Essex – 9. kesäkuuta 2014 Lontoo) oli englantilainen koomikko. Mayall lukeutui Englannin vaihtoehtoisten komediapiirien pioneereihin 1980-luvun alkupuolella. Hän teki paljon yhteistyötä Adrian Edmondsonin kanssa.

Ollessaan kolmivuotias Mayall muutti teatteriopettajavanhempiensa kanssa Droitwich Spahan Worcestershirelle, missä hän vietti koko lapsuutensa esiintyen vanhempiensa näytelmissä. Sittemmin hän opiskeli teatteritaidetta Manchesterin yliopistossa ja saavutti 1980-luvulla suosiota esiintymällä *[[The Comedy Store]]ssa* yhdessä Adrian Edmonsonin kanssa nimellä ”20th Century Coyote”.

Ensiesiintymisensä televisiossa Mayall teki sarjassa *[[A Kick Up the Eighties]]*. Lopullisen läpimurtonsa hän teki vuonna 1982 komediasarjassa *[[Älypäät]]*, jossa hänen roolinsa oli yhteiskunnallisesti aktiivinen Cliff Richardia ihaileva sosiologian opiskelija *Rick*. Hän myös käsikirjoitti sarjan yhdessä Ben Eltonin ja tyttöystävänsä Lise Mayerin kanssa. Hän myös esiintyi *[[The Comic Strip]]* -koomikkorymän esityksissä. Edmonsonin kanssa hän esiintyi myös *[[Saturday Live]]* -ohjelmassa nimellä ”The Dangerous Brothers”, jotka tekivät stunt-temppuja mm. sytyttämällä toisiaan tuleen. Yhdessä Edmondsonin ja Älypäissä myös esiintyneen Nigel Planerin kanssa hän esiintyi vuonna 1986 sarjassa *[[Filthy Rich & Catflap]]* ja Edmondsonin kanssa sarjassa *[[Bottom]]* (1991–92, 1995), jossa heidän roolihahmonsa muistuttivat hyvin paljon heidän Älypäissä esittämiään hahmoja. Hän esiintyi myös sarjassa *[[Musta kyy]]* sekä joissakin elokuvissa.

Vuonna 1998 Mayall joutui vakavaan mönkijäonnettomuuteen, minkä jälkeen hänen kuntonsa ja muistinsa heikkenivät. Samoihin aikoihin hän teki Edmondsonin kanssa elokuvan *[[Hotelli Paradiso]]* ja esiintyi pääosassa komediasarjassa *[[Believe Nothing]]*. Sittemmin hän esiintyi myös sivurooleissa monissa muissa elokuvissa. 

Mayall kuoli 9. kesäkuuta 2014.

## Lähteet

## Aiheesta muualla
* 
* 
* Epävirallinen Mayall-fanisivusto
Käyttötaide

**Soveltava taide** eli **käyttötaide** on käytännön tarkoituksia palvelevaa taidetta, esimerkiksi taideteollisuuden tuotteita ja mainosgrafiikkaa. Julisteet ja kirjan piirretty kuvitus ovat tämän ajattelun mukaan käyttötaidetta. Rajanvedot ovat kuitenkin historiallisesti nopeasti muuttuvia.

Käyttötaiteen käsite on muunnettu johdannainen niin sanottujen vapaiden taiteiden ja soveltavien taiteiden välisestä jaosta. Antiikissa *[[Artes liberales]]*, vapaat taiteet olivat vapaille miehille tarkoitettuja tietoja ja taitoja, joiden hallinta ja käyttö erottivat heidät orjista. Sittemmin käsitettä sovellettiin uudelleen taiteenlajien muodollisten luokittelujen tekemiseen ja taiteiden käyttötarkoitukset erotettiin määrittelystä erilleen. Sovelletut taiteet olivat esimerkiksi taideteollisuutta, jolla katsottiin olevan hyötykäyttöä päinvastoin kuin niin sanotulla korkeataiteella, jolla oli etunaan tuottaa puhtaita eli pyyteettömiä taidenautintoja. Samaa perua on jako niin sanottuihin ylempiin ja alempiin taiteisiin. 

## Arvostelua

Pragmatistisen filosofian mukaan merkitys on käyttö (esimerkiksi Charles S. Peirce). John Deweyn mukaan taideteos on kokemus. Tämäntapaisen ajattelun mukaan kantilaista puhdasta, muusta kokemisesta eroavaa tai ”ylempää” esteettistä kokemusta ei ole olemassa ja sitä myötä myös taidelajien hierarkisointi taideteosten käytön mukaan ei tee oikeutta taiteen tavalle olla olemassa. Samaa puolustaa taidemaailmassa viime aikoina tapahtunut uudelleenorganisoituminen ja eri taiteenlajien väliset muutokset, jotka myös puoltavat edellä mainittujen jaottelujen hylkäämistä. 

## Lähteet
Barlow-linssi

]
**Barlow-linssi** (tunnetaan myös nimellä **Barlow**) on kaukoputken lisälaite, 
jolla voidaan pidentää kaukoputken tehollista polttoväliä. Barlow-linssi tuplaa, kolmin- tai viisinkertaistaa kaukoputken polttovälin. Se koostuu yleensä yhdestä tai useammasta negatiivisesta linssistä, ja vastaa toimintaperiaatteeltaan kameroissa käytettävää polttovälin muuttajaa. Laadukas Barlow-linssi ei aiheuta valohäviötä, vaan parhaimmillaan parantaa kuvan kontrastia ja laatua. Linssi on nimetty keksijänsä Peter Barlowin mukaan.
Görlitz

**Görlitz** (, , ) on kaupunki Saksassa Neissejoen rannalla Saksin osavaltiossa. Neissen vastarannalla on Puolan kaupunki Zgorzelec, jonka kanssa Görlitz muodosti yhtenäisen kaupungin, ennen kuin Saksan ja Puolan raja vuonna 1945 siirrettiin Oder-Neisse-linjalle, jolloin se jakoi kaupungin kahtia.

Vuoden 2011 väestönlaskennassa siellä oli 54&nbsp;441 asukasta.
 
Görlitzin yhteistyökaupunkeja ovat Selfkant Nordrhein-Westfalenin osavaltiossa, List Schleswig-Holsteinin osavaltiossa ja Oberstdorf Baijerin osavaltiossa. Paikkakuntia yhdistää niiden sijainti Saksan äärimmäisissä pisteissä.

Vuoden lämpimin kuukausi on elokuu, jolloin keskimääräinen ylin lämpötila on 23,2&nbsp;°C, mutta heinäkuu on melkein yhtä lämmin. Keskimääräinen alin lämpötila on pakkasen puolella joulu-,  tammi- ja helmikuussa.

## Lähteet

## Aiheesta muualla

* Kaupungin verkkosivusto , ,